Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: olyan megállapodás, amelyet a Munka Törvénykönyve (a továbbiakban: Mt.) 30. §-ban és a közalkalmazottak jogállásáról szóló 1992. évi XXXIII. törvény (a továbbiakban: Kjt.) 8-13. §-ban foglaltak figyelembevételével kötött meg a munkáltató és a szakszervezet(ek). [Tipikusan ilyennek
Paragraph Index: 257

olyan megállapodás, amelyet a Munka Törvénykönyve (a továbbiakban: Mt.) 30. §-ban és a közalkalmazottak jogállásáról szóló 1992. évi XXXIII. törvény (a továbbiakban: Kjt.) 8-13. §-ban foglaltak figyelembevételével kötött meg a munkáltató és a szakszervezet(ek). [Tipikusan ilyennek tekintendõ a bérezéssel kapcsolatos minden megállapodás. Ugyanakkor nem minõsül kollektív szerzõdésnek – és nem tárgya az adatszolgáltatásnak – az egyoldalú munkáltatói döntésen alapuló intézkedés, vagy a munkavállalóval való egyéni megállapodás.] Több költségvetési intézményre kiterjedõ hatályú kollektív szerzõdés: egyrészrõl munkáltatói érdekképviseleti szervezet vagy több költségvetési intézmény (munkáltató), másrészrõl szakszervezet vagy több szakszervezet által kötött kollektív szerzõdés. Új kollektív szerzõdés: minden olyan megállapodás, amelyet a szerzõdõ felek elsõ ízben, vagy a korábbi kollektív szerzõdés lejárta után kötnek. A kollektív szerzõdés módosítása: a kollektív szerzõdés hatálybalépését követõen minden további megállapodás, módosítás, függetlenül attól, hogy az az eredeti szabályok megváltoztatására vagy új szabályok bevonására irányul, akkor is, ha a megállapodás kizárólag csak a kollektív szerzõdés személyi hatályát változtatja meg, vagy idõbeli hatályát hosszabbítja meg. Az adatlapban nem definiált fogalmakat a KSH hatályos munkaügyi statisztikai elõírásai szerinti tartalommal kell értelmezni.

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes